open-index/open-wikipedia-markdown huggingface dataset:
Emmanuel Félix de Wimpffen

**Emmanuel Felix von Wimpffen** (født 13. september 1811 i Laon, død 26. februar 1884 i Paris) var en fransk general av østerriksk avstamning.

## Liv og virke
### Bakgrunn
Wimpffen kom fra en vidt forgrenet europeisk adelsslekt, som hadde forgreninger også til Ungarn, Polen, Tyskland og Alsace. Han var barnebarn av den franske general Felix von Wimpffen kjent fra revolusjonstiden. Han ble utdannet ved  militærskolen i Saint-Cyr og trådte inn i et infanteriregiment.

### Karriere
Wimpffen ble satt inn under den franske erobringen av Algerie. Han tjenestegjorde i lengre tid i Alger, der han organiserte *turkos*er - styrker av turko-persisk bakgrunn -, og så kommanderte han et regiment av de samme under Krimkrigen. I 1855 ble han brigadegeneral.

Wimpffen utmerket seg i 1859 i Sardiniakrigen og ble divisjonsgeneral. Så ble han atter sendt til Algerie, hvor han først forvaltet provinsen Alger, deretter Oran. I mars 1870 slo han ned en stor oppstand der.

I 1870, under den tysk-franske krig, fikk han kommando for V armekorps i Pierre Louis Charles Achille de Failly sted. Han ankom den 31. august med denne hæren til Sedan. I slaget ved Sedan overtok han den 1. september overkommandoen kl 10.00 etter at general Patrice de Mac-Mahon var blitt såret. Kommandovertagelsen var forvirret. Etter at MacMahon ble såret kl 06.00 hadde den høystrangerende offiser, general Auguste-Alexandre Ducrot, der og da tatt kommandoen. Ducrot var i ferd med å trekke styrkene tilbake fra det særlig omstridte La Moncelle da Wimpffen fremla sin utnevnelse fra keiseren og gav kontraordre. Han kastet sine tropper mot sakserne der. Dette skapte en fornyet samling av de franske styrker som presset sakserne og bayerne tilbake. Da så byen Bazeilles var falt og en frisk bølge av prøyssiske tropper ankom falt det franske motangrep imidlertid sammen. Slaget ble tapt (var egentlig tapt allerede).

Keiser Napoleon III og tusenvis av soldfater ble tatt til fange. Wimpffen måtte selv forhandle med tyskerne og undertegnet kapitulasjonen 2. september på slottet Bellevue nær Sedan.

Han bodde deretter i Alger og døde den 26. februar 1884 i Paris. Han er begravet på gravfeltet Père Lachaise.

## Verker
* *Sedan*. - Paris : Librairie Internationale, 1871
* *Réponse au [[Auguste-Alexandre Ducrot|général Ducrot]] : Par un officier supérieur*. – Paris : Librairie Internationale A. Lacroix, Verboeckhoven & Cie, 1871
* *La situation de la France et les réformes nécessaires*. - 1873
* *La Nation armée*. - Paris : Dentu, 1876

Fra hans etterlatte papirer utgav Emile Corra:

* *La bataille de Sedan, les véritables coupables : Histoire complète, politique et militaire d'après des matériaux inédits, élaborés et coordonnés*. - Paris : Paul Ollendorff, 1887; deutsch Augsburg 1889

## Referanser
Michael Jones (professor)

**Michael Richard Handley Jones** (født 1944) er professor emeritus ved Geografisk institutt, NTNU.

Jones er spesielt kjent for sine historisk-geografiske studier av kulturlandskap. Han har gjort en lang rekke studier av jordbrukets kulturlandskaper i Norge, av fiskevær i Trøndelag og Nord-Norge og landskapsstudier i Finland og Storbritannia. Han har gitt viktige bidrag til en teoretisk forståelse av prosessene som former kulturlandskapet.

Michael Jones har PhD i geografi fra University of London fra 1972. I 1973 begynte Jones som forsker ved Norges landbrukshøgskole. I 1975 ble han universitetslektor ved Geografisk institutt, Universitetet i Trondheim (nå NTNU). Han ble ansatt som førsteamanuensis ved instituttet i 1981 og professor i 1985.

Jones startet sin karriere som foreleser ved Enfield College of Technology i London i 1968. Han flyttet til Finland i 1969 hvor han var forskningsassistent ved det finske Skogsforskningsinstitutet fra 1969 til 1972 og foreleser ved Helsingfors universitets institutt for geografi fra 1970 til 1971.

Michael Jones har vært redaktør for *[[Norsk geografisk tidsskrift]]* fra 1999 til 2014.

Jones ble innvalgt som medlem av Academia Europaea i 2015.

## Referanser


## Eksterne lenker
Seljebottstinden

**Seljebottstinden** er et fjell som ligger mellom Seljebotnen og Valldalen i Fjord kommune i Møre og Romsdal. Toppen på 1&nbsp;531 meter over havet  var det høyeste punktet i tidligere Stordal kommune.

## Referanser
Jernbane i Tanzania

**Jernbanen i Tanzania** drives av de to selskapene Tanzanian Railways Corporation og TARZA (Tanzania Zambia Railway Authority). Det er to sporvidder som brukes: 1000 mm og 1067 mm.

Den 31. mars i 2015 sa den tanzanianske regjeringen at de ville bruke 14,2 milliarder dollar på å bygge en ny jernbaneinfrastruktur i landet innen 2021.

## Referanser
Liste over episoder av Game of Thrones

Dette er en liste over episodene i den amerikanske tv-serien *[[Game of Thrones (TV-serie)|Game of Thrones]]*.

## Overblikk

## Episoder

### Sesong 1 (2011)

### Sesong 2 (2012)

### Sesong 3 (2013)

### Sesong 4 (2014)

### Sesong 5 (2015)

### Sesong 6 (2016)

## Eksterne lenker
*
Langedalsfjellet

**Langedalsfjellet** er et fjell med mange småtopper på  moh, som ligger nord for Langedalen i Sogndal kommune, langs grensa mot Høyanger kommune i Vestland. Den høyeste toppen på 1&nbsp;456 moh. ligger mot øst i rekken, og ligger litt inne på sogndalsiden av kommunegrensa. Det høyeste punkt i Høyanger kommune er uansett på kommunegrensa her, like ved toppen.

## Referanser
Leidschendam-Voorburg

**Leidschendam-Voorburg** er en kommune i Nederland i provinsen Zuid-Holland.

## Referanser




## Eksterne lenker
* Kommunens nettside
Muen

**Muen** er en fjelltopp like øst for fylkesvei 27 på Venabygdsfjellet mellom Gudbrandsdalen og Sollia i Innlandet.

Navnet kommer av «mue» som er dialektord for høysåte.

Toppen danner grensepunkt mellom Ringebu og Stor-Elvdal kommuner. Toppen på 1 424 meter over havet er også det høyeste punkt i Ringebu.

## Referanser
Hearts of Iron III

***Hearts of Iron III*** er et strategispill utviklet av Paradox Development Studio og utgitt av Paradox Interactive den 7. august 2009. Spillet er oppfølgeren av tidligere *Hearts of Iron-*spill.

En Mac OS X versjon av spillet ble utgitt av Virtual Programming den 7. desember 2009.

## Spillstil
*Hearts of Iron III* lar spilleren ta kontroll over nærmest hvilket som helst land som fantes fra 1936 til 1948, og lar spilleren lede det landet gjennom andre verdenskrig. Spillet fokuserer på landets produksjon, forskning, diplomatiske forhold, politikk og spionasje.

Spillet sentreres rundt tre grupper: Aksemaktene (ledet av Nazi-Tyskland), De allierte (ledet av Storbritannia) og Komintern (ledet av Sovjetunionen). Alle andre land kan gradvis, ved hjelp av politikk og diplomati, justeres mot disse gruppene. Land som har samme ideologi som lederen av en av gruppene, kan lettere tilpasse seg vedkommende gruppe.

Militært inneholder spillet enheter som spenner fra små divisjoner til store hærgrupper. 

## Utvidelsespakker
Den 6. juni 2010 kom det ut en utvidelsespakke som heter *Semper Fi*. Pakken ble etterfulgt av *Hearts of Iron III: For the Motherland* den 27. januar 2011. Den siste utvidelsespakken som kom ut, var *Hearts of Iron III: Their Finest Hour*, som ble tilgjengelig den 29. september 2012.

## Nedlastbart innhold
I tillegg til utvidelsespakkene ble det gitt ut flere nedlastbare innholdspakker:
* *Hearts of Iron III: Dies Irae Götterdämmerung*
* *Hearts of Iron III: Mega German Spritepack*
* *Hearts of Iron III: German Spritepack 2*
* *Hearts of Iron III: US Pack*
* *Hearts of Iron III: Soviet Music Pack*
* *Hearts of Iron III: Japanese Infantry Spritepack*
* *Hearts of Iron III: German Infantry Spritepack*
* *Hearts of Iron III: Soviet Spritepack*
* *Hearts of Iron III: German Spritepack*
* *Hearts of Iron III: Soviet Infantry Spritepack*
* *Hearts of Iron III: Dies Irae Stars and Stripes Spritepack*
* *Hearts of Iron III: US Infantry Spritepack*
* *Hearts of Iron III: Sounds of Conflict*
* *Hearts of Iron III: British Vehicle Spritepack*
* *Hearts of Iron III: Japanese Vehicle Spritepack*
* *Hearts of Iron III: Italian Vehicle Pack*
* *Hearts of Iron III: Axis Minors Vehicle Pack*
## Referanser

## Eksterne lenker
*
Dan Berglund sjunger Rudolf Nilsen

***Dan Berglund sjunger Rudolf Nilsen*** er den finlandssvenske visesangeren Dan Berglunds andre studioalbum, utgitt av Proletärkultur 1977.

På plata framfører Berglund tonesatte dikt av den norske dikteren Rudolf Nilsen. Noen var Berglunds egne komposisjoner, mens andre var tidligere tonesatte. Samtliga tekster var oversatt till svensk av Carl Otto Evers.

Albumet nådde 27.-plass på den svenska albumlista. Det ble totalt to uker på lista.

## Sporliste
Der intet annet er angitt er musikken av Dan Berglund, teksten av Rudolf Nilsen og den svenske overrsettelsen av Carl Otto Evers.

; Side A
# «Nr. 13» – 7:05 
# «Fädernelandet» – 2:31
# «Att fira en sommardag» – 3:19
# «Ur ättens sang» – 3:57 (musikk: Jon Arne Corell)
# «Åter till livet» – 3:16

; Side B
# «Storstadsnatt» – 4:20 (musikk: Lars Klevstrand)
# «På stengrund» – 2:27 (musikk: Jon Arne Corell)
# «S:t Pauli Hamburg» – 2:43
# «Påsk» – 1:20 (musikk: Stefan Forssén)
# «För länge sedan» – 5:36
# «Revolutionens röst» – 2:27 (musikk: Toril Brekke)

## Medvirkende
* Dan Berglund – sang, gitar
* Mary Berglund – sang
* Jan-Olof Corneliusson – fløyte, klarinett,
* Kerstin Elmqvist – cello
* Stefan Forssén – piano, trekkspill, arr.
* Mikael Godee – sopransax, tenorsax
* Kjell Jansson – bass
* Björn Jonsson – fiolin
* Thorbjörn Olsson – gitar
* Gunnar Pettersson – trommer

## Referanser
LGA 2011

**LGA 2011**, også kalt **Socket R***, *er en prosessorsokkel for Intel-prosessorer. Den erstattet Intels LGA 1366 sokkel og LGA 1567 sokkelen for prosessorer med høy ytelse for entusiaster og servere. Sokkelen har 2011 små metallpinner som lager kontaktpunkter mellom prosessoren og sokkelen for overføring av data og strøm.

Sokkelen ble lansert 14. november 2011, og støtter opptil fire DDR3 eller DDR4 RAM kanaler med opptil tre ikkebuffrede DIMMer per kanal, i tillegg til opptil 40 PCI Express 2.0 eller 3.0 kanaler.

Den originale LGA 2011 sokkelen blir brukt med Sandy Bridge-E/EP og visse Ivy Bridge prosessorer med X79 brikkesettet for entusiaster, og C600 brikkesettet for serverprosessorer. **<br />**
**LGA 2011-1** er en oppgradert versjon av LGA 2011 Sokkelen og er etterfølgeren til LGA 1567 sokkelen, som ble brukt for Ivy Bridge-EX (Xeon E7 v2) prosessorer, og ble lansert i februar 2014.
**LGA 2011-v3,** også kjent som **LGA-2011-3** er enda en oppgradert versjon av sokkelen, og blir brukt med Haswell-E og Haswell-EP prosessorer, som ble lansert i august og september i 2014. De oppdaterte soklene ser like ut i fysisk form, men er ikke kompatible med eldre prosessorer som ville passet i eldre LGA 2011 sokler.

## Fysisk design og sokkel generasjoner
Intel LGA prosessorsokler bruker en såkalt «Independent Loading Mechanism» eller ILM retensjonsenhet som holder prosessoren på plass og samtidig legger en nøyaktig mengde trykk på prosessoren for at den skal sitte riktig.

De forskjellige variantene eller generasjonene av LGA 2011 sokkelen og de assosierte prosessorene ser like ut, men har små forskjeller som gjør det umulig å installere en prosessor designet for en annen generasjon sokkel. Prosessorene er mekanisk kompatible, men ikke elektronisk. Den originale LGA 2011 sokkelen er kompatibel med Sandy Bridge prosessorer, LGA 2011-v1 er kompatibel med Ivy Bridge prosessorer, og LGA 2011-v3 er kompatibel med Haswell prosessorer.

## Referanser
Grünenthal

**Grünenthal Gmbh** er et tysk legemiddelfirma.

I Norge selges kun et fåtall av deres egne legemidler under eget navn. Grünenthal var selskapet bak Thalidomid.

Selskapet selger blant annet annet: 

* Tramadol

* Palexia
Tolstojanere

**Tolstojanerne** (russisk: Толстовцы, *Tolstovtsy*) var tilhengerne av en ved århundrestiftet til den 20. århundre utbredt for kristen anarkisme og pasifisme. 

## Historie
Tolstojanerne var inspirert av forfatteren Leo Tolstojs verker, i særdeleshet av boken *Himmelriket i dere* (Царство Божие внутри вас, *Tsarstvo Bozjije vnutri vas*). Som grunnlegger av tolstojanismen regnes Vladimir Grigorjevitsj Tsjertkov (1854–1936). Tolstoj selv distranserte seg fra tolstojanismen. 

Tolstojanernes lære bygde fremfor alt på kristent fundament, og særlig på Bergprekenen. Statlige institusjoner, privateiendom og verdslig rettsorden ble avvist.  Tolstojanerne ernærte seg som regel utelukkende vegetarisk eller vegansk og mange av dem slo seg sammen i *landkommuner*. Såvel i tsartiden som under  Sovjetstyret ble tolstojanerne forfulgt på grunn av deres anarkistiske og radikal-pasifistiske tankegods.

Tolstojanismen hadde tidlig på 1900-tallet sterk innflytelse på intellektuelle som Pierre Ramus, John Ruskin ogr Mohandas Gandhi, og på den israelske kibbutz-bevegelse.

De ble ofte kritisert som verdensfremmede idealister. Fra kristent hold kritiserte Vladimir Solovjov den tolstojanske «rettsnihilisme».

## Referanser


## Eksterne lenker
*
Ann-Mari Brubakk

**Ann-Mari Brubakk** (født 9. november 1943) er professor emerita ved Det medisinske fakultet ved NTNU og overlege ved Barne- og ungdomsklinikken ved St. Olavs hospital. 

Brubakk er spesialist i barnesykdommer. Hennes fagfelt er nyfødtmedisin, for tidlig fødte barn, og barn med svært lav fødselsvekt. Hun har også vært opptatt av konsekvenser rusmiddelbruk blant gravide kan ha for barn som har vært eksponert for rusmiddel i fosterlivet.

Brubakk tok medisinutdanningen ved Universitetet i Leiden, og arbeidet deretter som barnelege ved universitetssykehuset i Leiden. Fra 1981 til 1984 var hun ansatt ved Brown University i Providence, USA, som assistant professor (tilsvarer amanuensis i Norge). Hun ble ansatt som overlege ved barneklinikken ved Regionsykehuset i Trondheim i 1985, med særlig ansvar for nyfødtmedisin. Brubakk ble ansatt som førsteamanuensis ved NTNU i 1998, og professor i 2001.

I februar 2015 ble Ann-Mari Brubakk utnevnt til ridder av 1. klasse av St. Olavs Orden for sin innsats for nyfødtmedisin.

## Publikasjoner

## Referanser
Georg Arbogast von und zu Franckenstein

**Georg Arbogast von und zu Franckenstein** (født 2. juli 1825 i Würzburg, død 22. januar 1890 i Berlin) var en tysk jurist og politiker (Deutsche Zentrumspartei). Franckenstein var første visepresident i Riksdagen. 
## Liv og virke
### Bakgrunn
Franckenstein utdannet seg som jurist og arbeidet deretter med forvaltningen av sitt store gods, Schloß Ullstadt ved Langenfeld i Mittelfranken. 
### Politisk karrière
Franckenstein var fra 1847 arveberettiget medlem av det bayerske riksrådet. Han stemte mot Bayerns inntreden i den fransk-tyske krig 1870-71 og senere også mot Bayerns inntreden i keiserriket. Etter kort ha trukket seg ut av politikken, ble han i 1872 innvalgt i Riksdagen. Han var i perioden fra 1879 til 1887 Riksdagens første visepresident, og fra 1881 til 1887 også president i Bayerns Riksrådskammer.

I Bayerns finansreform 1881 arbeidet Franckenstein for å frita de laveste lønningene for de nye inntektsskatten. Han advarte også mot de indirekte skatters virkning for de med lavest inntekt. I Riksdagen deltok han i arbeidet for de nye tyske alderspensjoner og ulykkesforsikringer. Den katolske embetsmann Franckenstein viste betydelig evne til å utjevne politiske motsetninger, blant annet mellom de høykonservative fra sør, med de liberale og demokratiske sentrumspolitikerne nord i Tyskland.

Georg Franckenstein knyttes også til den katolske side i den såkalte Kulturkampf mellom Bismarck og den katolske kirke.

### Den franckensteinske klausul
Franckensteins navn er forbundet med riksfinans- og tollfinansreformen av 1879. Etter forhandlinger mellom Bismarck på den ene siden og lederne av Deutsche Zentrumspartei Windthorst og Franckenstein på den andre siden, inngikk partene et kompromiss om utformingen av tolloven, og som siden ble kalt *Den franckensteinske klausul* (tysk: *Klausel Franckenstein*). Bestemmelsen gikk ut på at dersom føderalstatens nettoinntekter av toll og tobakkavgifter oversteg 130 millioner riksmark, skulle dette overskuddet videreføres til de tyske delstatene i forhold til deres folketall. Den frankensteinske klausul skulle etter Franckensteins formål binde føderalstaten til delstatene. Franckenstein var opptatt av at de føderale skattene ikke skulle frata de enkelte delstatene deres inntektskilder og dermed deres økonomiske selvstendighet. Det er hevdet at kompromisset tvert i mot styrket ledelsen av den føderale stat, slik Aretin i Neue Deutsche Biographie.

En rekke personer, blant dem Windthorst, var delaktig i utformingen av kompromissforslaget, men Franckenstein lot sitt gode navn virke til støtte for det.

Den frankensteinske klausul ble opphevet i ved lov i 1904 *(Lex Stengel (Stengelloven))*, oppkalt etter daværende finansminister Hermann von Stengel.

## Referanser
Felix von Wimpffen

**Felix von Wimpffen-Berneburg** (født 5. november 1744 i Zweibrücken, død 23. februar 1814 i Bayeux) var en fransk revolusjonsgeneral.

## Liv og virke
Wimpffen ble tidlig fenrik i Regiment Zweibrücken, som stod i fransk tjeneste. Han ble så kaptein i Regiment Lamark.

I 1769 hadde han befalet for et frikorps i Korsika som kjempet mot Pascal Paoli. Han ble så oberstløytnant og kommanderte Regiment Bouillon, og med dette utmerket han seg i 1782 ved beleiringen av Gibraltar. Etter freden trakk han seg tilbake til et gods i Normandie.

Fra dette området ble han i 1789 deputert for adelen til riksstendenes forsamling, og der sluttet han seg som en av de første til tredjestanden og forfattet protesten mot flertallet av adelen som ønsket å forbi atskilt fra tredjestanden. Dette skritt førte ham inn i de revolusjonæres rekker, men han forble moderat og gikk inn for at landet skulle ha et demokratisk monarki. Han var medlem av komiteen for det militære og for pensjonene og var med på å offentliggjøre *den røde bok*, men han motsatte seg den fullstendige avskaffelse av adelen, selv om han stemte for opphevelsen av deres privilegier.

I 1792 gikk Wimpffen atter inn i hæren, som general, og forsvarte i september samme år Thionville mot Preussen. Etter beleiringens opphevelse ble han kalt til krigsministeriet, men avslo og fikk i stedet påta seg i stedet kommandoen over kystarmeen ved Cherbourg.

Etter girondistenes fall den 31. mai 1793 erklærte han seg imot nasjonalkonventet, arresterte dets deputerte i Caen og kalte de nordlige departementene til våpen. Han hadde liten fremgang, ble slått ved Vernon og flyktet til England.

I 1799 vendte han tilbake og fikk av Napoléon Bonaparte en stilling som divisjonsgeneral. Senere fikk kan stilling ved det keiserlige stutteri, som han beholdt i til sin død i 1814 i en alder av 69 år.

Han var gift med Therese (født Bayeule de St. Germain).

Han forfattet blant annet verket *Manuel de Xépholius* (Paris 1788).

## Referanser


## Litteratur
* *Wimpffen 2*. I: *[[Meyers Konversations-Lexikon]]*, 4. Auflage, 1885-92, 16. Bd., S. 659f. (online)
*
Vardetinden

**[[Vardetinden]]** er et fjell som ligger vest i Bø kommune i Vesterålen, mellom Straume og Åsandfjorden. Burnestinden, rett nordvest for Vardetinden er det høyeste punkt i Bø kommune, på 693 moh .  

## Referanser
Eliteserien i håndball for menn 2007/08

**Eliteserien i håndball for menn 2007/08** var den 42. sesongen av den norske eliteserien i herrehåndball, og den første sesongen under navnet **Postenligaen**.

Ligaen besto av de 9 beste lagene fra Eliteserien 2006/07, de to beste lagene fra 1. divisjon 2006/07 samt vinneren av fjorårets kvalifiseringskamp. Sesongen startet 15. september 2007 med kampen mellom  og , og ble avsluttet med en full runde 2. april 2008.

Regjerende mester, , tok klubbens tredje seriemesterskap, åtte poeng foran den nyopprykkede , og ni poeng foran bronsevinner .

Etter 33 år på det øverste nivået i norsk herrehåndball, rykket  ned til 1. divisjon 2008/09 etter å ha startet sesongen med to minuspoeng og kun fikk én seier og ett uavgjortresultat i løpet av sesongen.

 fulgte Kragerø ned i 1. divisjon, mens  endte på tiendeplass og måtte ut i kvalifiseringskamp mot  som endte på tredjeplass i 1. divisjon 2007/08. Stord vant begge kampene og beholdt dermed plassen i Postenligaen.

## Tabellen

## Referanser
Alphons Victor Müller

**Alphons Victor Müller** (eller *Müller-Rom*; født 1867 i Diedenhofen i Lorraine, død 14. februar 1930 i Roma) var en katolsk prest tilhørende dominikanerordenen, journalist og historiker. Han konverterte til protestantismen.

## Liv og virke
Müller gikk på gymnas i Diedenhofen og i Montigny ved Metz. I 1885 trådte han i Venlo inn i dominikanerordenen og ble etter studiet presteviet i 1891. Året etter begynte han ved *Institut für österreichische Geschichtsforschung* i Wien.

Allerede etter seks år forlot han ordenen, og konverterte til protestantismen - ifølge vennen Edmund Freiherr Raitz von Frenz etter at han var blitt kritisert i noen katolske aviser.

Han arbeidet så for Monumenta Germaniae.

Deretter slo han seg ned i Roma, og arbeidet som forfatter og journalist for *Tägliche Rundschau*. I sine skrifter ytret han seg tildels sterkt kritisk til Madonna-andaktene i katolisismen; senere skrev han om Martin Luther og de teologiske kilder han hadde benyttet.

Müller gikk for å være dannet og beskjeden, og også etter sin uttreden fra den katolske kirke nøt han en høy anseelse i enkelte kretser i Vatikanet.

## Verker
* *Die hochheilige Vorhaut Christi im Kult und in der Theologie der Papstkirche*. Berlin 1907.

## Referanser


## Litteratur
* Archiv des Dominikanerklosters St. Paulus, Berlin
* Brief und Abschrift einer Grabrede von Dr. Edmund Freiherr Raitz von Frentz an P. Sinnigen in Rom vom 15. Februar 1930
* Brief von Dr. Edmund Freiherr Raitz von Frentz an einen Prior in Rom vom 18. Februar 1930.
* 
* *Religion in Geschichte und Gegenwart*, 2. Auflage, Sp. 256
* Wilhelm Kosch, Sp. 3100
* Adolar Zumkeller: *Alfons Victor Müller und seine Forschungen über die Theologie Luthers*. In: Carolin M. Oser-Grote • Andreas E. J. Grote (Hrsg.): *Simon Fidati von Cascia OESA. Augustinische Theologie und Philosophie im späten Mittelalter*, Würzburg 2006, S. 399-402
Ole Bernt Skarstein

**Ole Bernt Skarstein** (født 5. mai 1945) er en norsk arkitekt og tidligere friidrettsutøver som vant flere norske mesterskap i sprint på 1960-tallet. Han var med i Idrettslaget Stålkameratene fra Mo i Rana og tegnet i 1965 dens nye klubbmerke. Han ble i 1985 æresmedlem av klubben.

Skarstein var Nordkalottmester på 100 og 200 meter i årene 1964–72 og vant seksten seire i landskamper mot Sverige.

Som junior var han fra 1961 blant de tre beste i alle år frem til og med 1965. Hans første seniormedalje ble bronse på 200 meter under NM i friidrett 1964. I NM i friidrett 1964  vant han gull på 100 meter og sølv på 200 meter, da Carl-Fredrik Bunæs (født 1939) tok de andre to.  Dette gjentok seg ved NM i friidrett 1965 da han altså fikk henholdsvis gull og sølv. Han ble nordisk mester på 100 meter i 1965, som ble arrangert på Olympiastadion i Helsingfors. Ved NM i friidrett 1966 ble det bare sølv på disse to sprintene med tap for henholdsvis nykommeren Nils Petter Guldseth (født 1947) og nevnte Bunæs.  Året etter ble det igjen gull og sølv på henholdsvis 100 og 200 meter under NM i friidrett 1967, før han under NM i friidrett 1968 kapret begge gullene, foran Stavangermannen Jostein Førland (født 1958) som fikk begge sølvene.  Gull og sølv ble byttet ved NM i friidrett 1969 da Guldseth tok de to andre, og ved NM i friidrett 1970 ble det bare sølv og bronse på 100 og 200 meter da Richard Simonsen (født 1945) vant begge gulla. 

På 4x100 meter stafett vant han NM-gull i 1969 sammen med Stein Hanssen, Trond Furuly og Tor Klaussen.  Samme gjeng ble nummer to på 4x1000 meter stafett samme året.  Neste år ble de nummer tre på begge stafettene med Olav Jacobsen inn for Hanssen, mens i 1971 ble det bronse bare på 4x100 meter, da med Jacobsen, Harald Ekker og Knut Kjølsøy.

Under EM i friidrett 1969 – 100 meter herrer ble Skarstein slått ut i innledende heat

Han er arkitekt, utdannet ved det amerikanske universitetet University of Notre Dame i 1970, og etablerte i 1985 Nord-Norsk Plangruppe A/S i Bodø sammen med Oddvin Hordeland. Senere ble han ansatt som fylkesarkitekt i Nordland, slik at han i 1998 ble prosjektleder for Hamsunsenteret som ikke stod ferdig før i 2009.

## Medaljer i norske mesterskap

## Utmerkelser
* 1962 «Nord-Norges beste idrettsutøver», delt ut av Lofotposten.

## Se også
* Medaljevinnere fra NM i friidrett på 100 meter

## Referanser
Anatole Litvak

**Anatole Litvak** (født 10. mai 1902 i Kiev, død 15. desember 1974 i Neuilly-sur-Seine ved Paris i Frankrike) var en amerikansk filminstruktør.

Han innledet sin karriere i russisk film og teater, og debuterte som filminstruktør i 1923. Han var deretter virksom i Berlin, blant annet som klipper for Georg Wilhelm Pabst, og i Paris og London. I Frankrike instruerte han kinosuksessen *[[Mayerlingdramaet (film)|Mayerlingdramaet]]* (1935) med Charles Boyer og Danielle Darrieux - basert på skandalen som skjedde da kronprins Rudolf av Østerrike og hans 17-årige elskerinne Maria von Vetsera døde på jaktslottet Mayerling utenfor Wien 1889. Han arbeidet i Hollywood fra 1937-56, hvor thrilleren *[[Beklager, feil nummer]]* (1948) ble en av hans største suksesser. Han fikk også meget oppmerksomhet med *[[Hennes annen verden]]* (1949), om en sinnslidende kvinnes skjebne. Under annen verdenskrig samarbeidet han med Frank Capra på dokumentarserien *Why We Fight* (1942-43). Blant hans senere filmer kan nevnes *[[Anastasia (film, 1956)|Anastasia]]* (1956).

## Filmografi som regissør
*1930 – *[[Dolly gjør karriere]]*
*1931 – *[[Eneste kvinne ombord]]*
*1931 – *Calais-Douvres*
*1932 – *[[Lilas' hjerte]]*
*1932 – *[[En sang i natten]]*
*1932 – *Tell Me Tonight*
*1932 – *La chanson d'une nuit*
*1933 – *Sleeping Car*
*1933 – *Cette vieille canaille*
*1935 – *[[Fristelsen]]*
*1936 – *[[Mayerlingdramaet (film)|Mayerlingdramaet]]*
*1937 – *The Woman I Love*
*1937 – *[[Kamerater i Paris]]*
*1938 – *[[Underverdenens diktator]]*
*1938 – *[[Søstrene]]*
*1939 – *Confessions of a Nazi Spy*
*1940 – *Castle on the Hudson*
*1940 – *'Til We Meet Again*
*1940 – *[[Alt dette og himlen også]]*
*1940 – *[[City for Conquest]]*
*1941 – *[[Out of the Fog]]*
*1941 – *Blues in the Night*
*1942 – *[[Over all fornuft]]*
*1947 – *[[Den lange natten]]*
*1948 – *[[Beklager, feil nummer]]*
*1948 – *[[Hennes annen verden]]*
*1951 – *[[Avgjørelse før daggry]]*
*1953 – *[[De møtte kjærligheten]]*
*1955 – *[[Blind kjærlighet]]*
*1956 – *[[Anastasia (film, 1956)|Anastasia]]*
*1957 – *[[Mayerling]]*
*1959 – *The Journey*
*1961 – *[[Liker De Brahms?]]*
*1962 – *[[Fem mil til midnatt]]*
*1967 – *[[Generalenes natt]]*
*1970 – *[[Damen i bilen med briller og gevær]]*

## Referanser


## Eksterne lenker
* 
*
Hallingnatten

**Hallingnatten** er et fjell i Nesbyen kommune i Buskerud. Det har en høyde på  meter over havet og er det høyeste punktet i kommunen, og også det høyeste fjellet i området mellom Tunhovdfjorden og Hallingdal, nordvest for Norefjell.

## Referanser




## Eksterne lenker
*
Blåfjellet (Gloppen og Naustdal)

**Blåfjellet** er et fjell sør for Måsevassdalen i Gloppen kommune i Vestland, på grensa mot Sunnfjord kommune. Fjellet ligger sentralt i Naustdal-Gjengedal landskapsvernområde. Toppen på 1&nbsp;390 meter over havet danner grensepunkt mellom Gloppen og Sunnfjord, og er det høyeste punktet i tidligere Naustdal kommune. 

Nordsiden av fjellet er dekket av en mindre isbre.

Fjellet er enkelt å bestige, lettest fra vest.

## Referanser
Andrej Vasilevskij

**Andrej Andrejevitj Vasilevskij** (født 25. juli 1994 i Tjumen) er en russisk ishockeymålvakt som spiller for Tampa Bay Lightning i National Hockey League (NHL).

Han har representert Russland på internasjonalt nivå. Han deltok i U18-VM 2010 og 2011.  Vasilevskij fikk søvmedaljer i junior-VM i 2012 og bronse i 2013.

På seniornivå debuterte han internasjonalt i Ishockey-VM 2014 hvor han var med på å vinne gull. I sin første VM-kamp som senior stoppet han 39 av 40 skuddf mot USA og ble kåret til Russlands beste spiller i kampen. Vasilevskij har broren Aleksej som også spiller ishockey.

Han ble draftet som nr 19 i NHL Entry Draft 2012 av Tampa Bay Lightning, og debuterte for farmerklubben Syracuse Crunch i AHL 27. september 2014. 6. desember 2014 ble han kalt opp til Tampa Bay Lightning. Han spilte samme kveld i sin NHL-debut mot Philadelphia Flyers, en kamp de vant 3-1. 

Vasilevskij  debuterte i Stanley Cup-sluttspillet 6. juni 2015, da han kom inn i andre kamp, og reddet de fem skuddene som ble skutt må mål i den perioden han var inne.

## Referanser


## Eksterne lenker
*
HKB 68/977 Artilleriegruppe Haugesund

**HKB 68/977 Artilleriegruppe Haugesund** var en tysk kystfestning i innseilingen til Haugesund. Festningen ble anlagt i 1943 og besto av to fort; det ene sto på Storøya (Karmøy) på sørsiden, det andre på Kvala, på nordsiden av innseilingen. Hvert av fortene ble utstyrt med to Cockerill 7,5&nbsp;cm L/50 tårnkanoner hver. Dette var skyts som var blitt demontert fra Fossumstrøkets festning samme år. Hvert av kanontårnene ble montert på en underjordisk, gasstett bunker. På Storøya var det i tillegg et ammunisjonslager.

Festningen ble etter krigen overtatt av Sjøheimevernet, og ble nedlagt ca. 1960. Kanontårnene på Kvala står fortsatt. Området på Storøy ble utplanert i 2010. I forbindelse med det ble tårnkanonene hentet tilbake og i 2014 ble de igjen montert på Høytorp fort.

## Referanser
Schenectady

**Schenectady** er en by i Schenectady County – fylkets administrative sete – i den amerikanske delstaten New York, med et areal på av 28,5&nbsp;km², hvorav 0,4&nbsp;km² er vann. Befolkningen er på cirka 61&nbsp;000 innbyggere (2003).

Den ligger cirka 12 kilometer nordvest for delstatshovedstaden Albany ved elven Mohawk, en sideelv til Hudson.

## Historie
Byen ble grunnlagt i 1661 av *Arendt Van Curlear*, en nederlender fra Nijkerk, og 14 familier som hadde utvandret sammen med ham, etter at de hadde fått området fra mohawkindianere. På denne tid var bosettingen *Porten til Vesten*. Under utbruddet av kolonikrigen i 1690 ble den brent ned til tuftene og de fleste av innbyggerne ble drept. Deretter ble den gjenoppbygd av irokesere og nabobyene Albany og Troy, og fikk da en ekstra festningsvoll. I 1776 ble det bygd en tredje voll i tillegg.

I 1819 ble hele forretningssenteret på 160 bygninger ødelagt av brann. Det tok lang tid for byen å komme seg. Seks år etter ble Eriekanalen ferdig, og dermed mistet Schenectady sin rolle som omlastningssted.

I 1831 kom jernbaneæraen hit. DeWitt Clintonlokomotivene (bygd 1831 i New York City) brukte den gang for sin stamstrekning 46 minutter fra Schenectady til Albany (New York). De var de første damplokomotivene i delstaten New York.

Kort etter begynte tungindustrien å prege byen. Her ble lokomotivfabrikken Schenectady Locomotive Works grunnlagt (som senere ble en del av konsernet American Locomotive Company). Her bygde man blant annet lokomotivene Chicago, Rock Island & Pacific nr. 938, New York Central J-2 serie 4-6-4 Hudson strømlinjeformede ekspresstoglokomotiver, Rio Grande Southern nr. 20, Southern Pacific nr. 1629 (2-6-0 Mogul) og Southern Pacific nr. 895 (2-8-0 Consolidation).

I 1886 flyttet Thomas Edison sitt forsøkslaboratorium til Schenectady. På 1900-tallet kom General Electric dit, noe som ga byen tilnavnet *Electric City*.

## Referanser


## Eksterne lenker
* 
*  Innbyggertall 2010–2019 – United States Census Bureau
Eliteserien i håndball for menn 2006/07

**Eliteserien i håndball for menn 2006/07** var den 41. sesongen av den norske eliteserien i herrehåndball.

Ligaen besto av de 9 beste lagene fra Eliteserien 2005/06, de to beste lagene fra 1. divisjon 2005/06 samt vinneren av fjorårets kvalifiseringskamp. Sesongen startet 13. september 2006, og ble avsluttet med en full runde 28. mars 2007.

 tok klubbens andre seriemesterskap, ti år etter deres første gullmedalje i 1996/97-sesongen. Regjerende mester  tok sølvet, syv poeng bak Drammen og fire poeng foran bronsevinner .

, som startet sesongen med to minuspoeng, og  rykket ned til 1. divisjon 2007/08, mens nyopprykkede  endte på tiendeplass og måtte ut i kvalifiseringskamp mot  som endte på tredjeplass i 1. divisjon 2006/07. Haugaland vant begge kampene og beholdt dermed plassen i Eliteserien.

## Tabellen

## Referanser
Frk. Fryd

**Frk. Fryd** var et norsk rockeband fra Stavanger som eksisterte i periode 2005 til 2015. Bandet ble ukas urørt på P3 i uke 38 2013 med låta Blod & Honning. De ga ut sitt eneste album, *Hjertebank*, i 2014 og ble nominert til P3 Gull 2014 i klassen årets nykommer.  Sommeren 2014 spilte de både på  og Slottsfjell.

## Medlemmer
* Caroline Ekeli: vokal 
* Embla Heskestad Jagdum: bass, kor 
* Elise Andersen: gitar, kor   
* Julie Enger Børresen: trommer

## Diskografi
### Album
* *Hjertebank* (2014)

### EP
* *Baandtvang* (2012)
* *Tell Dine Skritt Igjen* (2013)

### Singler
* *Blod & Honning* (2013)
* *Salt i såret* (2014)
* *Skyene* (2014)
* *Tyvens dans* (2014)

## Referanser


## Eksterne lenker
* Urørtprofil
Deutsches Alpenkorps

**Deutsches Alpenkorps** var en alpejegerdivisjon i det tyske keiserriket under den første verdenskrig.

## Opprettelse
Den tyske hæren bestemte seg for å opprette egne spesialiserte alpejegere, etter å ha hatt betydelige vanskeligheter under kampene mot det franske *Chasseurs Alpins* i Vosges.
Dermed ble *Königlich Bayerisches Schneeschuhbattalion I & II* opprettet i München 21.november 1914. I 1915 ble det opprettet enda en bataljon, bestående av 4. og 5. kompani av 2.bataljon.
Senere samme år ble de tre bataljonene, pluss en fjerde fra de bayerske Landwehr-troppene, slått sammen til *Jäger Regiment Nr.3*.
1. , 2. og 2. reserve Jäger-bataljon slo seg sammen tl *Königlich Bayerisches Jäger Regiment Nr.1*, i tillegg til den prøyssiske 10. og 10. og 14. reserve Jäger-bataljon ble *Jäger Regiment Nr.2*.
Disse tre regimentene og *Infanterie-Leib Regiment* utgjorde Alpenkorps.
Tiesj Benoot

**Tiesj Benoot** (født 11. mars 1994 i Gent) er en profesjonell belgisk landeveissyklist. Han sykler for UCI WorldTour-laget Decathlon CMA CGM Team. Han har vært profesjonell syklist siden 2015. 

## Meritter

;2012
:1. etappe, Keizer der Juniores
;2013
:2. etappe, Vuelta a la Comunidad de Madrid U23
;2014
:3.-plass, Flandern rundt U23
;2015
:2.-plass sammenlagt, Belgia rundt
:5.-plass, Flandern rundt
;2018
:Strade Bianche
;2019
:6. etappe, Danmark rundt
;2020
:6. etappe, Paris–Nice
;2023
:Kuurne–Brussel–Kuurne

## Referanser


## Eksterne lenker
* 
*
Eliteserien i håndball for menn 2005/06

**Eliteserien i håndball for menn 2005/06** var den 40.sesongen av den norske eliteserien i herrehåndball.

Ligaen besto av de 9 beste lagene fra Gildeserien 2004/05, de to beste lagene fra 1. divisjon 2004/05 samt vinneren av fjorårets kvalifiseringskamp. Sesongen startet 17. september 2005 med kampen mellom  og , og ble avsluttet med en full runde 5. april 2006.

Regjerende mester, , tok klubbens niende seriemesterskap, åtte poeng foran sølvvinner  og den nyopprykkede bronsevinneren .

 og  rykket ned til 1. divisjon 2006/07, mens  endte på tiendeplass og måtte ut i kvalifiseringskamp mot  som endte på tredjeplass i 1. divisjon 2005/06. Stavanger vant begge kampene og beholdt dermed plassen i Eliteserien.

## Tabellen

## Årets spillere
Serieforeningen Håndball kåret årets spillere i eliteserien på bakgrunn av stemmer fra cirka 240 spillere.

;Årets lag
* Målvakt: Lars Olav Olaussen, 
* Høyre kantspiller: Lars Erik Bjørnsen, 
* Høyre bakspiller: Sigurður Ari Stefánsson, 
* Strekspiller: Jan Didrik Launes, 
* Midtre bakspiller: Geir Jomaas, 
* Venstre bakspiller: Stig Rasch, 
* Venstre kantspiller: Jan Richard Hansen, 

;Årets spiller
* Geir Jomaas, 
;Årets nykommer
* Anders Jørgensen, 
;Årets håndballprofil (kvinner og menn)
* Marinko Kurtović,  og Norges Håndballforbund
;Årets dommerpar (kvinner og menn)
* Kenneth Abrahamsen og Arne Kristiansen, 

## Referanser
Hakastein kirke

**Hakastein kirke** var en middelalderkirke under Gimsøy kloster ved Skien i Telemark. Kirken ble første gang omtalt i et manuskript fra 1354.

På begynnelsen av 2000-tallet ble det ved Faret i Skien avdekket stolpehuller og andre funn som kan ha forbindelser til kirken. Dateringer viser at den første kirke på stedet ble bygget mellom 1010 og 1040, hvilket gjør området til et av Norges eldste daterte kirkesteder. Sten som ble funnet øst for koret av de første kirkebygninger, kan tyde på at det også har ligget en tredje kirke her. 

Rundt stolpekirkene ble det registrert en kristen gravplass, hvorav to av gravene ble datert til første halvdel av 900-tallet. I mai 2015 åpnet Hakastein kulturpark på utgravningsområdet.

## Eiendommen Hakestensfaret
På 1700-tallet var lå det en storgård på eiendommen der middelalderkirken hadde ligget; eiendommen «Hakestensfaret» tilhørte en periode familien Deichman, og i 1793 flyttet Herman Leopoldus Løvenskiold inn der sammen med sin tredje hustru Christiane Sophia Deichman og hennes far. 

## Referanser


## Eksterne lenker
*
Dorothy Hansine Andersen

**Dorothy Hansine Andersen** (født 15. mai 1901 i Asheville i Nord-Carolina, død 3. mars 1963 i New York) var en amerikansk lege. Hun var den første som beskrev cystisk fibrose og utviklet en test for å diagnostisere sykdommen.

## Biografi
Andersen gikk ved St. Johnsbury Academy og fikk i 1922 graden bachelor of arts fra Mount Holyoke College. Hun utdannet seg til lege ved Johns Hopkins University School of Medicine, der hun oppnådde graden Doctor of Medicine i 1926. I 1935 ble hun Doctor of Medical Science ved Columbia University. Andersen hadde også diplom i patologi fra American Board of Pathology.

Etter turnustjeneste ved Strong Memorial Hospital i Rochester, New York, underviste hun ved University of Rochester, for så å begynne ved patologisk institutt ved Columbia University College of Physicians and Surgeons. Mellom 1930 og 1935 forsket hun på hormonkjertler og kvinnelig reproduksjon. Mens hun arbeidet ved Babies Hospital ved Columbia-Presbyterian Medical Center studerte hun medfødte hjertefeil, særlig hos barn. I 1958 ble hun sjefpatalog ved Columbia-Presbyterian Hospital og professor i patologi ved Columbia University College of Physicians and Surgeons.

Arbeidet som patolog innebar at hun utførte obduksjoner og en av disse førte til at hun oppdaget og beskrev cystisk fibrose. Etter denne oppdagelsen arbeidet hun med å utvikle en diagnostisk test for sykdommen. I 1938 publiserte hun Cystic Fibrosis of the Pancreas and its Relation to Celiac Disease i American Journal of Diseases of Children. Arbeidet ble en klassiker. Hun studerte også glykogenose og arbeidet med hjertemedisin.

I 2002 ble hun innvotert i National Women's Hall of Fame.

## Referanser
Eliteserien i håndball for menn 2004/05

**Eliteserien i håndball for menn 2004/05** var den 39. sesongen av den norske eliteserien i herrehåndball, og ble den første sesongen med ny spillemodell.

Serien vil fra og med denne sesongen bestå av 12 lag som spiller dobbel serie, hvorpå de 8 beste lagene får delta i sluttspillet. De to svakest plasserte lagene rykker ned til 1. divisjon 2005/06, mens laget på tiendeplass må ut i en kvalifiseringskamp mot laget som ender på tredjeplass i 1. divisjon 2004/05 for å beholde plassen.

Sesongen startet 11. september 2004, og ble avsluttet med en full runde 9. april 2005. Regjerende mester, , tok klubbens åttende seriemesterskap, kun ett poeng foran sølvvinner , og åtte poeng foran bronsevinner .

 og  rykket ned til 1. divisjon 2006/07, mens  endte på tiendeplass og måtte ut i kvalifiseringskamp mot . Stord vant begge kampene og beholdt dermed plassen i Gildeserien.

## Tabellen

## Referanser
Patrick Olsen

**Patrick Haakon Olsen** (født 23. april 1994) er en dansk fotballspiller som spiller for den polske klubben Śląsk Wrocław. 

Han debuterte for Brøndby IF den 6. mai 2012 mot AaB. I august 2012 signerte han for Serie A klubben Inter. Han spilte en Coppa Italia-kamp for Inter mot Trapani Calcio, der han kom inn som innbytter for Mateo Kovačić. I februar 2014 gikk han på utlån til Strømsgodset. Han tilbrakte hele 2014 sesongen hos Strømsgodset, men feilet i å etablere seg på laget. Han spilte dermed mesteparten av sesongen for reservelaget, hvor han blant annet fikk tre røde kort i løpet av sesongen. Den 2. februar 2015 ble han frigitt fra kontrakten med Inter. Han signerte for FK Haugesund den 24. april 2015, men forlot klubben bare tre måneder senere da han ønsket å finne seg en klubb utenfor Skandinavia.

## Landslag
Han har spilt 43 offisielle aldersbestemte landskamper for Danmark. I 2011 var han med i den danske U17 landslagstroppen, som deltok i U17 EM i Serbia. Han ble senere hyllet som en av elleve talenter man måtte se opp for i fremtiden. Han deltok også i den danske U17 landslagstroppen til U17 VM i Mexico i 2011. I mai 2013 fikk han 2 kampers karantene for U19 landslaget for å ha brutt noen interne regler. Han møtte ikke opp til hotellet til fastlagt tidspunkt.

## Referanser


## Eksterne lenker
* 
* Brøndby IF profile
* Danish national team profile
Julerennet i St. Moritz

**Julerennet** (Weihnachtsspringen) var et tradisjonsrikt internasjonalt hopprenn som ble arrangert i St. Moritz i Sveits, vanligvis 2. juledag. Det ble første gang arrangert i 1904 og fant sted i hoppbakken Julierschanze fram til 1927, da den nye Olympiabakken overtok som stedets konkurransebakke. Fra og med sesongen 1980/81 var julerennet en del av europacupen, senere kontinentalcupen. Det 94. julerennet i 2005 ble det foreløpig siste. Rennet i 2006 ble avlyst på grunn av snømangel, og Olympiabakkens internasjonale FIS-sertifikat utløp ved utgangen av det året. Aktiviteten i Olympiabakken ble deretter innstilt fordi bakken var i for dårlig stand.

I 2013 stemte befolkingen i St. Moritz ja til at hoppanlegget med Olympiabakken og flere mindre hoppbakker skal fornyes. Den nye Olympiabakken skal stå ferdig i løpet av 2015, og tradisjonen med julerenn skal etter planen tas opp igjen jula 2015.

## Resultater 1946-1979

## Resultater 1980-2005

## Kilder
*Adam Kwieciński: Resultater (besøkt 7. juni 2015)
*Berkutschi.com: Sankt Moritz - Olympiaschanze (besøkt 7. juni 2015)
*Neue Zürcher Zeitung: Stilllegung eines Monuments (28. desember 2006, besøkt 7. juni 2015)
*Südostschweiz.ch: In St. Moritz soll 2015 ein Weihnachtsspringen stattfinden (1. september 2014, besøkt 7. juni 2015)
Afrikatouren i landeveissykling

**Afrikatouren i landeveissykling** (*UCI Africa Tour*) er en årlig serie med landeveissyklingskonkurranser i Afrika. Den har vært en del av kontinentaltourene i landeveissykling siden 2005.

## Sammenlagtvinnere

## Eksterne lenker
* 
* UCI Afrika Tour
Søren Christensen (fotballspiller)

**Søren Ejlersgård Christensen** (født 1986 i Døllefjelde) er en dansk tidligere fotballspiller med 225 kamper på midtbanen for . Christensen spilte for FK Haugesund i 2015-sesongen.
Christensen har spilt 50 aldersbestemte landskamper for seks forskjellige aldersgrupper. I 2012 ble han tatt ut til en vinterturnering i Thailand for det . Der fikk han sin eneste A-landslagskamp da han spilte første omgang i 1&ndash;1-kampen mot .

## Meritter
### Klubb
* Superligaen (1): 2011/2012
* Den danske cupen (2): 2009/2010, 2010/2011

## Referanser


## Eksterne lenker
* 
* Profile på FKH.no 
* Profile på DBU.dk 
* Profile
Øvre Eide naturreservat

**Øvre Eide naturreservat**  er et vernet flatmyr i Kopervik-området i Karmøy kommune. Verneområdet strekker seg østover fra Nordre Brekkevann og svinger oppover mot Øvre Eidevegen der den også breier seg ut.

Naturreservatet ble vernet i 1986 med grunning i at området er et spesielt variert område med innslag av mange spesielle arter.

## Se også
* Verneområder i Karmøy kommune

## Referanser


## Eksterne lenker
* Forskrift for verning
Karl Jakob Skarstein

**Karl Jakob Skarstein** (født 1970) er en norsk historiker. Han er utdannet cand. philol. med historie som hovedfag fra Universitetet i Bergen. Skarstein ha utgitt flere populære historiebøker for et bredt publikum, bl. a. *Store slag. Fra Gaugamela til Fallujah* (2009), *Krigen mot siouxene. Nordmenn mot indianere 1862–1863* (2004) og *Nordmenn i utenlandsk krigs-tjeneste 1800—1900* (2002).

## Referanser
Nijkerk

**Nijkerk** er en kommune i provinsen Gelderland i Nederland.

## Referanser


## Eksterne lenker
* 
* Das Mahlwerk im Arkemheen-Polder
Lieke Martens

**Lieke Elisabeth Petronella Martens** (født 16. desember 1992) er en nederlandsk fotballspiller som spiller for Paris Saint-Germain og det nederlandske landslaget.

Hun ble kåret til UEFA Årets kvinnelige spiller i Europa i 2017, og til FIFA Årets kvinnelige spiller i verden.

## Landslag
Martens debuterte for det nederlandske landslaget 22. august 2011 mot Kina.

Hun ble tatt ut i den nederlandske troppen av trener Roger Reijners foran EM i fotball for kvinner 2013 i Sverige.

Under VM i fotball for kvinner 2015 scoret Martens det første målet til Nederland under åpningskampen mot New Zealand.

## Referanser


## Eksterne lenker
*
Célia Šašić

**Célia Šašić** (født **Célia Okoyino da Mbabi**, 27. juni 1988) er en tysk tidligere fotballspiller. Hun spilte spiss for 1. FFC Frankfurt i Bundesligaen i fotball for kvinner, og det tyske landslaget. Hun spilte 111 landskamper og scoret 63 mål. I 2015 vant hun UEFA-prisen for årets kvinnelige spiller i Europa.

## Landslag
Šašić debuterte for det tyske landslaget 28. januar 2005 mot Australia.

Hun var med på laget som tok bronsemedalje i fotball under Sommer-OL 2008. Året etter vant hun EM i fotball for kvinner 2009 og gjentok bedriften under EM i 2013.

Under VM i fotball for kvinner 2015 scoret Šašić hat-trick under Tysklands åpningskamp mot Elfenbenskysten. Hun la opp i 2015.

## Referanser




## Eksterne lenker
* 
* 
*
Anja Mittag

**Anja Mittag** (født 16. mai 1985) er en tysk  fotballspiller. Hun spiller spiss for RB Leipzigs kvinnelag. Fra 2004 til 2017 spilte hun 158 kamper og scoret 50 mål på det tyske landslaget.

## Landslag
Mittag debuterte for det tyske landslaget 31. mars 2004 mot Italia og scoret sitt første landslagsmål året etter mot Norge under Algarve Cup 11. mars 2005.

Hun har vunnet 3 EM-gull (2005, 2009 og 2013) og var med på laget som tok gullmedalje under VM i fotball for kvinner 2007. Året etter vant hun bronsemedalje i fotball under Sommer-OL 2008.

Under VM i fotball for kvinner 2015 scoret Mittag hat-trick under Tysklands åpningskamp mot Elfenbenskysten.

Hun tok gull under Sommer-OL 2016.

## Referanser


## Eksterne lenker
* 
*
John Tørres Thuv

**John Tørres Thuv** (født 1970) er en norsk bedriftsleder. Han er konsernsjef i Gyldendal ASA.

I perioden 1991 til 2000 var Thuv tilknyttet Narvesen som selvstendig næringsdrivende for flere butikker, de siste årene var han regionsjef for Nord-Norge og del av ledergruppen i Narvesen detaljhandel. Siden 2001 har Thuv hatt en sentral rolle i etableringen og utviklingen av ARK Bokhandel, først som kjededirektør og fra 1. januar 2008 til 31. desember 2015 som administrerende direktør i virksomheten. Thuv overtok som konsernsjef i Gyldendal ASA 1. januar 2016 etter Geir Mork. 

Thuv ble kåret til Årets Retailleder 2015 av hovedorganisasjonen Virke.

## Referanser


## Eksterne lenker
* http://www.dn.no/magasinet/2015/08/21/2125/Portrettet/fra-kiosk-til-katedral
* http://www.forfatterforeningen.no/artikkel/kritikken-mot-bokbransjen-slik-svarer-ark#.VlheSoTDXY0
Kärstin Ehrnlund

**Kärstin Ehrnlund** (født 1959) er en tidligere profesjonell golfspiller. Hun ble i 1980 den første svenske kvinnen som vant en profesjonell golfturnering. 

Ehrnlund debuterte som profesjonell i 1979 i European Ladies Championship på den nyopprettede WPGA-touren (seinere kalt Ladies European Tour). I 1980 vant hun McEwans Lager Welsh Classic.

## Meritter
### Seire som amatør
* 1977 Svensk mesterskap i matchspill
* 1978 Svensk mesterskap i matchspill, SISM (Svenska Internationella Slagtävlingsmästerskapet), SM junior, Østerrikes åpne amatørmesterskap, Vest-Tysklands åpne amatørmesterskap.

### Seire som profesjonell
* 1980 McEwans Lager Welsh Classic (avkortet på grunn av værforhold)
* 1984 United Friendly Tournament

Deltakelse i VM for Sverige 1978

## Kilder
* *[https://runeberg.org/vemardet/1993/0264.html Vem er det - Svensk biografisk handbok 1993, side 264]*
* ''Golf.se 10. august 2010, besøkt 7. juni 2015 

## Referanser
Hiroshi Mori (astronom)

**Hiroshi Mori** (森 弘, født 1958) er en japansk amatørastronom. 

Sammen med Masaru Arai er han kreditert for å oppdaget totalt 45 asteroider. Oppdagelsene ble gjort i perioden 1988 − 1991.

Asteroiden 19190 Mirohiroshi er oppkalt etter ham.

## Referanser